Rossiyada prezidentlik saylovlarida ovoz berish boshlandi

Rossiyada prezidentlik saylovlarida ovoz berish boshlandi. Bu haqda “RIA Novosti” xabar bermoqda.

Birinchi bo‘lib Chukotka avtonom okrugi va Kamchatka o‘lkasida saylov uchastkalari ochildi. Ovoz berish mahalliy vaqt bilan soat 8:00 dan 20:00 gacha bo‘lib o‘tadi.
Jami 97 mingdan oshiq saylov uchastkasi ochildi, ulardan 400 dan ko‘pi xorijda joylashgan. Ovoz berish jarayonini 109 davlatdan kelgan 1500 nafarga yaqin kuzatuvchi kuzatib boradi.
Rossiya prezidenti lavozimiga 8 kishi da’vogarlik qilmoqda. Ular orasida amaldagi davlat rahbari Vladimir Putin ham bor.